《借韵荅宗高王架阁》
明代·陶宗仪

萧然一室数家村，籍甚三槐几叶孙。诗句惊人师杜甫，妍词落简客梁园。

承恩出牧年方妙，谢事归休道益尊。不觉数年成阔别，老怀耿耿与谁论。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。